**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 279 /2018**

**ΑΔΑ:** ΩΛΖΟΩΨΑ-ΩΚΑ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 28ο/2018 Της 23Ης ΜΑΪΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πραγματοποίησης δαπάνης** **με τίτλο: Συμβουλευτική υποστήριξη για την συγκέντρωση και τεκμηρίωση προτάσεων βελτίωσης της ποιότητας ζωής στους κοινόχρηστούς χώρους της Δ.Ε. Αρταίων ’’**

Στην Άρτα, σήμερα, 23-05-2018 και ώρα 11:00 π.μ... στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **12018/23-05-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Ζέρβας Κων-νος**  **4. Χαρακλιάς Κων/νος**  **5. Λιλής Γεώργιος** | **ΑΠΟΝΤΕΣ**   1. **Κοσμάς Ηλίας** 2. **Βασιλάκη –Μητρογιώρου**   **Βικτωρία**  **3. Βλάχος Μιχαήλ**  **4. Παπαϊωάννου Κων/νος** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα απεφάνθη για το κατεπείγον της Συνεδρίασης.

Ο Πρόεδρος εισηγούμενος το 2ο τακτικό θέμα: **Έγκριση πραγματοποίησης δαπάνης** **με τίτλο: Συμβουλευτική υποστήριξη για την συγκέντρωση και τεκμηρίωση προτάσεων βελτίωσης της ποιότητας ζωής στους κοινόχρηστούς χώρους της Δ.Ε. Αρταίων** έθεσε υπόψητης Επιτροπής την εισήγηση της Δ/νσης Προγραμματισμού Πληροφορικής και Περιβαλλοντικών Πολιτικών η οποία αναφέρει τα εξής: Ο Δήμος μας, στα πλαίσια των υποχρεώσεων του και προκειμένου να ανταποκριθεί σε αυτές πρέπει να προβεί στη «Συμβουλευτική υποστήριξη για την συγκέντρωση και τεκμηρίωση προτάσεων βελτίωσης της ποιότητας ζωής στους κοινόχρηστους χώρους της ΔΕ Αρταίων» στο έτος 2018.

Για τους παραπάνω λόγους, έχει εγγραφεί στον προϋπολογισμό οικονομικού έτους 2018, πίστωση 24.800 € στον Κ.Α.**70-6117.005**

Έχοντας λοιπόν υπόψη :

1. Τις διατάξεις του άρθρου 4 του Π.Δ. 80/2016 (ΦΕΚ 145/5-8-2016, τεύχος Α΄).
2. Την εγγεγραμμένη πίστωση με Κ.Α. **70-6117.005** (24.800 €) **«Συμβουλευτική υποστήριξη για την συγκέντρωση και τεκμηρίωση προτάσεων βελτίωσης της ποιότητας ζωής στους κοινόχρηστους χώρους της ΔΕ Αρταίων»**
3. Την από 22-5-2018 μελέτη της Δ/νσης Προγ/σμου Οργάνωσης & ΤΠΕ.
4. Το με αριθ. πρωτ. 11937/22-5-2018 **(18REQ003133209)** πρωτογενές αίτημα της υπηρεσίας μας.
5. Το ότι η δαπάνη θα ολοκληρωθεί εντός του οικονομικού έτους 2018.

Ζητούμε από την Οικονομική Επιτροπή του Δήμου Αρταίων, ως διατάκτη της ανάληψης υποχρέωσης, την έγκριση πραγματοποίησης δαπάνης με τίτλο Κ.Α. **70-6117.005** (24.800€) **«Συμβουλευτική υποστήριξη για την συγκέντρωση και τεκμηρίωση προτάσεων βελτίωσης της ποιότητας ζωής στους κοινόχρηστους χώρους της ΔΕ Αρταίων»** και έγκριση διάθεσης της σχετικής πίστωσης.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, Ν. 4412/2016 άρθρο 118 την εισήγηση της ΤΥΔ

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την πραγματοποίηση δαπάνης με τίτλο: **Συμβουλευτική υποστήριξη για την συγκέντρωση και τεκμηρίωση προτάσεων βελτίωσης της ποιότητας ζωής στους κοινόχρηστους χώρους της ΔΕ Αρταίων Κ.Α.** **70-6117.005** ποσού 24. 800,00€ (συμπεριλαμβανομένου του ΦΠΑ 24%)

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 279 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*