**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 282 /2018**

**ΑΔΑ:** ΩΚΖ3ΩΨΑ-37Ω



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 28ο/2018 Της 23Ης ΜΑΪΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Ορισμός υπολόγων υπαλλήλων για έκδοση ενταλμάτων προπληρωμής ’’**

Στην Άρτα, σήμερα, 23-05-2018 και ώρα 11:00 π.μ... στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **12018/23-05-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Ζέρβας Κων-νος**  **4. Χαρακλιάς Κων/νος**  **5. Λιλής Γεώργιος** | **ΑΠΟΝΤΕΣ**   1. **Κοσμάς Ηλίας** 2. **Βασιλάκη –Μητρογιώρου**   **Βικτωρία**  **3. Βλάχος Μιχαήλ**  **4. Παπαϊωάννου Κων/νος** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα απεφάνθη για το κατεπείγον της Συνεδρίασης.

Ο κ. Πρόεδρος εισηγούμενος το 5ο τακτικό Θέμα: **Ορισμός υπολόγων υπαλλήλων για έκδοση ενταλμάτων προπληρωμής** έθεσε υπόψη της Επιτροπής την εισήγηση του τμήματος Διαχείρισης και Συντήρισης Οχημάτων η οποία αναφέρει τα εξής: Σύμφωνα με τις διατάξεις του άρθρου 172 του Ν. 3463/2006 ορίζονται ότι με απόφαση της Οικονομικής Επιτροπής μπορεί να εγκρίνεται η έκδοση ενταλμάτων προπληρωμής για την αντιμετώπιση δαπανών, γενικά, εφόσον η πληρωμή με τακτικό ένταλμα στο όνομα του δικαιούχου είναι αδύνατη ή απρόσφορη.

Τα εντάλματα προπληρωμής εκδίδονται στο όνομα δημοτικών υπαλλήλων.

Προκειμένου να πληρωθούν τα έξοδα (διόδια, καύσιμα) για τη μετακίνηση δύο οχημάτων μας (ΚΗΙ7990 & ΜΕ72385) σε εξουσιοδοτημένα συνεργεία εκτός νομού για την επισκευή τους, πρέπει να ληφθεί απόφαση για την διάθεση πιστώσεων ως κάτωθι:

* Συνολική Πίστωση ποσού 300,00**€** σε βάρος του ΚΑ 20-6641 για τη μετακίνηση απορριμματοφόρου οχήματος του Δ. Αρταίων με αριθμό κυκλοφορίας ΚΗΙ7990 με οδηγό τον υπάλληλο του Δήμου μας κ. Αντωνίου Άγγελο στο εξουσιοδοτημένο συνεργείο ¨¨ΗΦΑΙΣΤΟΣ ΣΤΕΦΑΝΟΥ ΑΒΕ ¨ στη Θεσσαλονίκη για επισκευή βλάβης στην υπερκατασκευή του οχήματος.
* Συνολική Πίστωση ποσού 300,00**€** σε βάρος του ΚΑ 20-6644 για τη μετακίνηση καλαθοφόρου οχήματος του Δ. Αρταίων με αριθμό κυκλοφορίας ΜΕ72385 με οδηγό τον υπάλληλο του Δήμου μας κ. Μαρέτη Απόστολο στο εξουσιοδοτημένο συνεργείο-αντιπροσωπία Γερανών & Ανυψωτικών Μηχανημάτων ¨¨ΘΕΟΔΩΡΟΥ ΒΑΣΙΛΕΙΟΣ ¨ στον Ασπρόπυργο Αττικής για επισκευή βλάβης στο καλαθοφόρο όχημα.

Εισηγούμαστε την έκδοση εντάλματος προπληρωμής συνολικού ποσού 300,00**€** στον όνομα του υπαλλήλου Αντωνίου Άγγελου, καθώς επίσης και ποσό 300,00€ στο όνομα του υπαλλήλου Μαρέτη Απόστολου οι οποίοι υποχρεούνται να αποδώσουν λογαριασμό σε διάστημα τριών (3) μηνών από την έκδοση του εντάλματος και πριν την λήξη του οικονομικού έτους, από την έκδοση του χρηματικού εντάλματος πληρωμής.

Η διαχείριση του ποσού θα γίνει σύμφωνα με τις διατάξεις των άρθρων 32,33,34 και 37 του ΒΔ 17/5-15/6/1959.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη τα διατάξεις του άρθρου 172 του Ν. 3463/2006, το άρθρο 32 του Β.Δ. 17/5-15/6/1959, το Ν. 3852/2010, και την εισήγηση της οικονομικής υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Ορίζει υπολόγους υπαλλήλους για την έκδοση ενταλμάτων προπληρωμής μετακίνησης δύο οχημάτων μας (ΚΗΙ7990 & ΜΕ72385) σε εξουσιοδοτημένα συνεργεία εκτός νομού για την επισκευή τους ως κάτωθι:

1.Αντωνίου Άγγελο υπόλογος εντάλματος προπληρωμής συνολικού ποσού 300,00**€** σε βάρος του ΚΑ 20-6641 για τη μετακίνηση του απορριμματοφόρου οχήματος του Δ. Αρταίων με αριθμό κυκλοφορίας ΚΗΙ7990 στο εξουσιοδοτημένο συνεργείο ‘’ΗΦΑΙΣΤΟΣ ΣΤΕΦΑΝΟΥ ΑΒΕ ‘’ στη Θεσσαλονίκη για επισκευή βλάβης στην υπερκατασκευή του οχήματος.

2. Μαρέτης Απόστολος υπόλογος εντάλματος προπληρωμής συνολικού ποσού 300,00**€** σε βάρος του ΚΑ 20-6644 για τη μετακίνηση του καλαθοφόρου οχήματος του Δ. Αρταίων με αριθμό κυκλοφορίας ΜΕ72385 στο εξουσιοδοτημένο συνεργείο-αντιπροσωπία Γερανών & Ανυψωτικών Μηχανημάτων ‘’ΘΕΟΔΩΡΟΥ ΒΑΣΙΛΕΙΟΣ’’ στον Ασπρόπυργο Αττικής για επισκευή βλάβης στο καλαθοφόρο όχημα

Η διαχείριση του ποσού θα γίνει σύμφωνα με τις διατάξεις των άρθρων 32,33,34 και 37 του ΒΔ 17/5-15/6/1959

Η απόδοση λογαριασμού θα γίνει σε διάστημα τριών μηνών από την έκδοση των ενταλμάτων.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 282 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

***Γ. Ντεκουμές***